Publication: Magyar Közlöny
Issue: MK-2005-155 (Year: 2005, Number: 155)
Era: 2004-2010
Section: számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 224/2000. (XII. 19.) Korm. rendelet alapján. A Közalapítvány a beszámolóját a honlapján, a Magyar Felsõoktatás vagy a SANSZ címû folyóiratban hozza
Paragraph Index: 1837

b) A Kuratórium akkor határozatképes, ha a tagok több mint fele jelen van, és a jelenlévõ tagok többsége nem áll az Alapítóval függõségi jogviszonyban. Döntéseit egyszerû szótöbbséggel hozza, szavazategyenlõség esetén az elnök szavazata dönt, távollétében azt elvetettnek kell tekinteni. Az éves beszámoló és a közhasznúsági jelentés elfogadásához 5 fõ jelenléte szükséges. Az éves beszámoló elfogadása a jelenlévõk egyhangú döntésével történhet. Határozatképtelenség esetén a Kuratórium döntést nem hozhat. A Kuratórium ülését nyolc napon belül változatlan napirenddel, az ülés elmaradását követõ 30 napon belüli idõpontra ismét ki kell tûzni, ismét össze kell hívni. A Kuratórium ülései nyilvánosak. Zárt ülést a Kuratórium akkor rendelhet el, ha az ülés témája titok-, adatvédelmi vagy személyiségi jogokat érint. Az egyes napirendi pontok figyelembevételével, tanácskozási joggal, szakértõk hívhatók meg az elnök vagy az alelnök javaslata alapján. A Kuratórium üléseit az elnök, akadályoztatása esetén az alelnök, vagy bármely, az elnök által felkért kuratóriumi tag vezeti.

Source: https://magyarkozlony.hu/hivatalos-lapok/e990656e3d33bb5620d700fb640491f54ac81014/dokumentumok/67f231508ac781d174ae6576a9e819cf2d31d832/letoltes